Eurosong 1988.
Eurosong 1988 bila je 33. po redu Eurovizija. Održana je 30. aprila 1988. u Dublinu, nakon što je Irska pobijedila 1987. Voditelji su bili Pat Kenny i Michelle Rocca. Televizijski domaćin je bio Raidió Teilifís Éireann (RTÉ) koji je prepravio stil šoua kako bi privukao mlađu publiku. Pobijedila je Švicarska s pjesmom "Ne partez pas sans moi", koju je pjevala buduća međunarodna superzvijezda Celine Dion i koju je napisao Atilla Şereftuğ s tekstom na francuskom jeziku kojeg je napisala Nella Martinetti. Švicarska je pobijedila sa samo jednim bodom ispred Ujedinjenog Kraljevstva. 21 država je nastupila, iako je bilo planirano da nastupe 22 zemlje, naime Kipar se povukao nakon što je otkriveno da je pjesma koja ih je trebala nastupati već izvedena prije. Da su nastupili, pjevali bi pod rednim brojem 2.